กรมส่งเสริมการปกครองท้องถิ่น เปิดตัวโปรแกรมออนไลน์แสดงข้อมูลถนนในเขตองค์กรปกครองส่วนท้องถิ่นกว่า 7 แสนสายทางทั่วประเทศเพื่อให้ประชาชนได้นำไปใช้ประโยชน์ ยกระดับการทำงานภาครัฐสู่การบริหารราชการแผ่นดินในยุค 4.0
นายสุทธิพงษ์ จุลเจริญ อธิบดีกรมส่งเสริมการปกครองท้องถิ่น เป็นประธานแถลงข่าวเปิดตัวระบบแผนที่แสดงข้อมูลถนนท้องถิ่นของกรมส่งเสริมการปกครองท้องถิ่น ว่าเป็นเรื่องดีและเป็นประโยชน์ต่อส่วนรวม เพราปัจจุบันถนนในเขตพื้นที่องค์กรปกครองส่วนท้องถิ่น(อปท.) มีมากกว่า 7 แสนสายทางที่ไม่อยู่ระบบ กรมส่งเสริมการปกครองท้องถิ่น จึงได้รับมอบหมายให้จัดทำข้อมูลความยาวถนน ที่ได้รับการถ่ายโอนจากกรมทางหลวง กรมทางหลวงชนบท สำนักงานปฏิรูปที่ดินเพื่อเกษตรกรรม กรมส่งเสริมสหกรณ์ และกรมชลประทาน พร้อมจัดทำโครงการศึกษาวิเคราะห์การจัดทำรายงานข้อมูลถนนในเขตพื้นที่ อปท. ทั่วประเทศ ทั้งข้อมูลจำนวนสายทาง //ระยะทาง และวัสดุผิวทาง เพื่อให้ได้ข้อมูลทางหลวงท้องถิ่นที่ถูกต้อง สามารถนำไปใช้ในภารกิจต่าง ๆ รวมทั้งเพิ่มขีดความสามารถในการแข่งขันของประเทศ ต่อการจัดอันดับขีดความสามารถของประเทศในระดับโลก ตลอดจนยกระดับการทำงานของภาครัฐ สู่การบริหารราชการแผ่นดินในยุค 4.0 ต่อจากนี้ หน่วยงานภาคนัฐและประชาชนสามารถเข้าไปดูถนนของท้องถิ่นตนเอง ผ่านโปรแกรมระบบแผนที่แสดงข้อมูลถนนท้องถิ่นที่ เว็บไซต์ของกรมส่งเสริมการปกครองท้องถิ่น www.dla.go.th        นายไกรรพ เหลืองอุทัย ผู้จัดการทั่วไป บริษัท จีไอเอส จำกัด กล่าวว่า การออกแบบระบบแผนที่แสดงข้อมูลถนนท้องถิ่น เป็นโปรแกรมแผนที่แบบออนไลน์ที่รวบรวมข้อมูลถนน ในเขตองค์กรปกครองส่วนท้องถิ่น สามารถค้นหาจังหวัด อำเภอ ตำบล สถานที่สำคัญ รวมถึงตำแหน่งของ อปท. และรายละเอียดข้อมูลถนนแต่ละสายทางที่ อปท. ลงทะเบียนไว้ โดยมีรายละเอียดของประเภทพื้นผิว // ปีที่สร้างหรือซ่อมล่าสุด //งบประมาณ และความยาวของถนน นอกจากนี้ ยังมีตารางสรุปข้อมูลถนนท้องถิ่น เกี่ยวกับจำนวนสายทาง ความยาวถนนรวมตามประเภทพื้นผิว แยกเป็นรายจังหวัด รายอำเภอ และราย อปท. ได้ด้วย